《除夜》
宋代·杨公远

檐溜声中送旧年，团圞笑语不成眠。
忽惊雷吼三更后，始司春成半月前。
桃板欲题诗未稳，灯花频结兆开先。
明朝贺客无祗待，汲水煎茶当酒传。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方成跋，《元书》卷八九《方成传》附。　杨公远诗，以影印文渊阁《四库全书》本为底本（校以清刻本，无异文）。